3. Den humanitære situation i Camp Ashraf
- Før afstemningen
Charles Tannock
(EN) Fru formand! Det ser ud, som der er sket en fejl i den tekst, der er offentliggjort på internettet om Parlamentets tjenestegrene. Den er ukorrekt formuleret og ikke i overensstemmelse med den tekst, som faktisk blev fremsat i det fælles beslutningsforslag af min gruppe og andre. Jeg ved ikke, om De er blevet informeret om dette, og om De kan tage det i betragtning, men teksten i punkt 2 burde lyde: "idet man for så vidt angår alle personer, der bor i Camp Ashraf, respekterer disses individuelle ønsker for deres fremtid;". Det er ikke det, der faktisk er offentliggjort, og det er det, der burde stå i teksten.
Formanden
Hr. Tannock! Jeg er blevet informeret, og alle de sproglige rettelser vil blive foretaget.
Efter afstemningen
Hans-Peter Martin
(DE) Fru formand! Jeg vil gerne henlede Deres opmærksomhed på, at bag mig, blandt de ultra-højreradikale, er der folk, som ikke er medlemmer, og så vidt jeg kan se, bruger de også stemmekortene.
(Tumult)
Formanden
Hr. Martin! Det vil blive undersøgt.
